Demokratski proces u Iraku “stalno dovode u pitanje zli ljudi...“
Američki državni sekretar Condoleezza Rice je   navela kako demokratski proces u Iraku “stalno dovode u pitanje zli ljudi koji žele da
Predstavnici više od osamdeset zemalja i organizacija sastali su se u Briselu, u Belgiji, da bi razgovarali o tranziciji Iraka i planovima za obnovu. Američki državni sekretar Condoleezza Rice je rekla da je svijet svjedok ponovnog pojavljivanja “Iraka oslobodjenog od tiranije, jedne sjajne kulture i sjajnog naroda koji se konačno otkida od godina i decenija tiranije i užasa kojima je bio izložen, da bi pokušao i izgradio slobodnu i demokratku budućnost.” Tokom konferencije, irački ministar vanjskih poslova Hoshyar Zebari izložio je ciljeve iračke vlade: izrada nacrta ustava, osiguravanje bezbjednosti, obnavljanje ekonomije i poboljšavanje veza sa susjedima. Ministar Zebari je takodjer rekao da je njegova vlada opredijeljena za uključivanje svih 26 miliona Iračana u politički proces, uključujući tu i približno dvadeset procenata sunitskih muslimana. HOSHYAR ZEBARI: Mi smo dokazali, ne samo vama nego i svom narodu da smo za uključivanje. Ova zemlja pripada svima. Niko ne želi da omalovažava bilo koju grupu ili bilo koji dio Iraka i zajedno ostvarujemo uspjeh. Američki državni sekretar Condoleezza Rice je navela kako demokratski proces u Iraku “stalno dovode u pitanje zli ljudi koji žele da unište ove snove i nade“. Gospodja Rice je naglasila značaj uticaja iračkih susjeda, a posebno Sirije, aludirajući na njihovu odgovornost da spriječe teroriste da koriste teritorije te zemlje da sa njih vrše napade na Irak. CONDOLEEZZA RICE: Zaista je odgovornost iračkih susjeda da učine sve što je u njihovoj moći da se odupru i da obeshrabre one koji pokušavaju da unište progres koji je ostvaren u Iraku. Vrijeme je da irački susjedi, a posebno Sirija ispune svoje obaveze. “Irački narod je preuzeo veliki rizik”, rekla je gospodja Rice i dodala: “Oni su hrabri ljudi koji se zalažu za demokratiju i slobodu.”